CELEX: 32008D0209
Language: sl
Date: 2008-03-07 00:00:00
Title: 2008/209/ES: Odločba Komisije z dne 7. marca 2008 o spremembi Dodatka k Prilogi VI k Aktu o pristopu Bolgarije in Romunije v zvezi z nekaterimi obrati za predelavo mleka v Bolgariji (notificirano pod dokumentarno številko C(2008) 827) (Besedilo velja za EGP)

8.3.2008   
            
            
               SL
            
            
               Uradni list Evropske unije
            
            
               L 65/18
            
         
      ODLOČBA KOMISIJE
   
   z dne 7. marca 2008
   o spremembi Dodatka k Prilogi VI k Aktu o pristopu Bolgarije in Romunije v zvezi z nekaterimi obrati za predelavo mleka v Bolgariji
   (notificirano pod dokumentarno številko C(2008) 827)
   (Besedilo velja za EGP)
   (2008/209/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu Bolgarije in Romunije in zlasti prvega pododstavka odstavka (f) oddelka B poglavja 4 Priloge VI k Aktu,
   ob upoštevanju naslednjega:
   
               (1)
            
            
               Z Aktom o pristopu Bolgarije in Romunije so bila Bolgariji za nekatere obrate za predelavo mleka odobrena prehodna obdobja glede izpolnjevanja zahtev iz Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1).
            
         
               (2)
            
            
               Dodatek k Prilogi VI k Aktu o pristopu je bil spremenjen z odločbama Komisije 2007/26/ES (2) in 2005/689/ES (3).
            
         
               (3)
            
            
               Bolgarija je predložila zagotovila, da sta dva obrata za predelavo mleka končala postopek posodabljanja in sta zdaj v skladu z zakonodajo Skupnosti. Navedena obrata imata dovoljenje za ločeno sprejemanje in predelavo mleka, ki izpolnjuje zahteve, ter mleka, ki ne izpolnjuje zahtev. Navedena obrata je zato treba dodati na seznam iz poglavja II Dodatka k Prilogi VI.
            
         
               (4)
            
            
               Dodatek k Prilogi VI k Aktu o pristopu Bolgarije in Romunije je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Obrata iz Priloge k tej odločbi se dodata na seznam iz poglavja II Dodatka k Prilogi VI k Aktu o pristopu Bolgarije in Romunije.
   Člen 2
   Ta odločba je naslovljena na države članice.
   
      V Bruslju, 7. marca 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 139, 30.4.2004, str. 55; popravljena različica v UL L 226, 25.6.2004, str. 22. Uredba, kakor je bila nazadnje spremenjena z Uredbo Komisije (ES) št. 1243/2007 (UL L 281, 25.10.2007, str. 8).
   
      (2)  UL L 8, 13.1.2007, str. 35.
   
      (3)  UL L 282, 26.10.2007, str. 60.
   
      PRILOGA
      Obrata za predelavo mleka, ki ju je treba dodati poglavju II Dodatka k Prilogi VI k Aktu o pristopu Bolgarije in Romunije
      
         
                     „Regija Dobrič — št. 8
                  
               
                     12
                  
                  
                     BG 0812009
                  
                  
                     ‚Serdika – 90‘ AD
                     gr. Dobrich ul.
                  
                  
                     
                                 gr. Dobrich
                              
                           
                                 ul. ‚25 septemvri‘ 100
                              
                           
               
                     Regija Smoljan — št. 21
                  
               
                     13
                  
                  
                     BG 2112001
                  
                  
                     ‚Rodopeya – Belev‘ EOOD
                     gr. Smolyan
                  
                  
                     
                                 gr. Sliven
                              
                           
                                 kv. ‚Rechitsa‘“